作者:韋元甫
標題:木蘭歌
內容:木蘭抱杼嗟，借問複為誰。欲聞所慼慼，感激強其顏。老父隸兵籍，氣力日衰耗。豈足萬裡行，有子複尚少。胡沙沒馬足，朔風裂人膚。老父舊羸病，何以強自扶。木蘭代父去，秣馬備戎行。易卻紈綺裳，洗卻鉛粉妝。馳馬赴軍幕，慷慨攜幹將。朝屯雪山下，暮宿青海傍。夜襲燕支虜，更攜於闐羌。將軍得勝歸，士卒還故鄉。父母見木蘭，喜極成悲傷。木蘭能承父母顏，親戚持酒賀父母，始知生女與男同。門前舊軍都，